Un producător auto din Suedia îți dă mașină la abonament: 500 de euro pe lună.
Un producător auto din Suedia lansează un concept total nou: mașină la abonament. Utilizatorii pot să aibă mașina lor contra unui cost de 500 de euro pe lună. Un producător auto suedez a găsit soluția pentru genul acela de șofer de duminică.
Îl știi, cel care nu prea își scoate mașina din parcare. SUV-ul hibrid scos de Lynk and Co se închiriază cu un abonament lunar de 500 de euro, care include și asigurarea. Partea care o să te tenteze aici este că poți să împarți abonamentul, așa cum o faci cu cel de Netflix.Care este prețul pentru un abonament lunar? Poate să pară ciudat, dar depinde de tine. Noi spunem că nu va fi niciodată mai mult de 500 de euro pe lună. Practic, dacă împarți mașina, cu cât o împarți mai mult cu atât îți scad costurile. Până la un cost de 0. Dar 500 de euro este costul maxim pe lună pe care îl vei plăti vreodată, explică Alain Visser – CEO Lynk & Co.Conceptul va porni anul acesta la Amsterdam, urmând ca apoi să ajungă și în Suedia. Dacă va avea succes, cine știe, poate îl vom vedea și în România în viitor. Și nu-i exclus. CEO-ul de la Lynk are experiență în business-ul ăsta, acumulată în ani mulți lucrați la Ford și General Motors.